স্যাভলনের উদ্যোগে ক্লিন বাংলাদেশ-461511 | শিল্প বাণিজ্য | কালের কণ্ঠ | kalerkantho
স্যাভলনের উদ্যোগে ক্লিন বাংলাদেশ প্রচারণা
স্যাভলন-ক্লিন বাংলাদেশ ক্যাম্পেইনের উদ্বোধন করেন লেখক আনিসুল হক।
প্রতিবছর নানা বয়সের লাখো মানুষ পরিষ্কার-পরিচ্ছন্নতাজনিত অসুস্থতায় আক্রান্ত হয়। আর প্রাণঘাতী এসব রোগের কারণ আমরা নিজেরাই। দেশের একটা বড় অংশ পথেঘাটে ও যেখানে-সেখানে ময়লা-আবর্জনা ফেলে অভ্যস্ত। এটি নিতান্তই একটি নেতিবাচক অভ্যাস এবং এর ফলে আমাদের চারপাশের পরিবেশ দূষিত হচ্ছে। শুধু পরিবেশ দূষণই নয়, এসব আবর্জনা প্রাণঘাতী ভাইরাস, ব্যাকটেরিয়া ও জীবাণুরও উৎস। দেশ পরিষ্কার-পরিচ্ছন্ন রাখতে জনসচেতনতা বৃদ্ধির লক্ষ্যে এসিআইয়ের পণ্য, স্যাভলন আগামী ৯ ফেব্রুয়ারি থেকে ‘স্যাভলন-ক্লিন বাংলাদেশ’ শীর্ষক প্রচারণা হাতে নিয়েছে।
গতকাল এসিআই সেন্টারে এক সংবাদ সম্মেলনে লেখক আনিসুল হক ক্যাম্পেইনটির উদ্বোধন করেন। এতে উপস্থিত ছিলেন এসিআই কনজ্যুমার ব্র্যান্ডসের নির্বাহী পরিচালক এবং এসিআই সল্ট লিমিটেডের ব্যবস্থাপনা পরিচালক সৈয়দ আলমগীর, বিজনেস ডিরেক্টর মো. কামরুল হাসান।